499.11 REGOLAMENTI DWAR L-IRMIĠĠAR TA’ BASTIMENTI ŻGĦAR U DGĦAJJES L-AVVIŻ LEGALI 69 tal-1993, kif emendat bl-Avviż Legali 425 tal-2007; u bl-Att XV tal-2009. L-AVVIŻ LEGALI 69 tal-1993, kif emendat bl-Avviż Legali 425 tal-2007; u bl-Att XV tal-2009. 1. It-titolu ta’ dawn ir-regolamenti hu r-Regolamenti dwar l-Irmiġġar ta’ Bastimenti Żgħar u Dgħajjes. Tifsir. Emendat: XV.2009.49. Kap. 499. Kap. 499. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra: " Awtorità " tfisser l-Awtorità għat-Trasport f’Malta stabbilita taħt l-Att dwar l-Awtorità għat-Trasport f’Malta; "bagi ta’ l-irmiġġ " huma bagi li huma meqjusin bħala adatti biex jintużaw fuq irmiġġi għall-bastimenti żgħar u dgħajjes mill-Awtorità; " pjanta ta’ l-irmiġġar " hija pjanta organizzata tat-tqassim ta’ l-irmiġġi għal bastimenti żgħar u ta’ kull port, daħla tal-baħar jew bajja, fuq ktajjen imqiegħda mill-Awtorità; " permess għal irmiġġ temporanju " huwa l-permess li l-Awtorità tista’ tagħti lis-sid ta’ bastiment żgħir jew dgħajsa jew lir-rappreżentant tas-sid b’risposta għat-talba tiegħu: iżda l-kondizzjonijiet imniż/la fil-permess jistgħu ivarjaw skond kull talba. 3. Użu ta’ l-irmiġġ fil-port. Emendat: XV.2009.49. Ebda persuna ma tista’ tqiegħed jew tuża irmiġġ f’xi port mingħajr il-permess tal-Awtorità. 4. Meta s-sid ta’ bastiment żgħir jew dgħajsa, jew ir-rappreżentant tiegħu, jingħata permess għalirmiġġ, huwa għandu jqiegħed jew ikun qiegħed dak l-irmiġġ li jkun meqjus bħala adatt għall-bastiment żgħir jew dgħajsa inkwistjoni u li ma jkunx ta’ periklughalinġenji oħra fil-viċinanza. Barra minn hekk, is-sid jew ir-rappreżentant tiegħu għandhom jużaw biss bagi ta’ l-irmiġġ li huma aċċettabbli mill-Awtorità. Il-mażżra u l-apparat ta’ l-irmiġġ li għandhom jintużaw għandhom ikunu tat-tip approvat mill-Awtorità. 5. Drittijiet. Id-drittijiet murija fl-Iskeda għandhom jitħallsu għal kull sena kalendarja. 6. Kull irmiġġ għandu jkollu baga ta’ l-irmiġġ bin-numru tar-reġistrazzjoni uffiċjali muri b’mod li jista’ jinqara. In-numru tar-reġistrazzjoni uffiċjali għandu wkoll jiġi miżbugħ b’mod li jkun jista’ jinqara fuq kull tindawża tabiex tgħatti l-bastiment żgħir. 7. Ebda applikazzjoni ma tiġi aċċettata kemm-il darba l-inġenji ma jkunux reġistrati kif imiss skond l-Att dwar Portijiet u Bastimenti u kull liġijiet u regolamenti oħra li joħorġu minnu u jekk ma jkunux ġew imħall sa d-drittiliet rilevanti. 8. Sospensjoni ta’ permess għalirmiġġ temporanju. Emendat: XV.2009.49. (1) Jekk ir-reġistrazzjoni, ir-reġistrazzjoni mill-ġdid, u, jew il-liċenza ta’ bastiment żgħir jew dgħajsa tiġi sospiża jew imħassra, dak il-bastiment żgħir jew dgħajsa ikollhom il-permess għalirmiġġ temporanju sospiż jew imħassar skond il-każ. F’każijiet bħal dawn is-sid ma jkollu ebda jedd għar-rifużjoni ta’ xi parti mid-drittijiet għall-irmiġġ imħallsa. (2) Jekk il-permess għalirmiġġ temporanju jiġi sospiż jew imħassar skond is-sub regolament (1), iżda s-sid jew rappreżentant tiegħu jirrifjuta li jneħħi l-irmiġġ, l-Awtorità jkollha s-setgħa li tneħħi l-irmiġġ għar-riskju u bi spejjeż tas-sid. Din it-tneħħija tkun mingħajr preġudizzju għal kull azzjoni legali li tista’ tittieħed. (3) Waqt li tkun isseħħ sospensjoni temporanja tar-reġistrazzjoni u, jew tal-liċenza ta’ bastiment żgħir jew dgħajsa skond ir-Regolamenti dwar Bastimenti Żgħar, l-Awtorità tista’ tassenja l-irmiġġ li jkun tbattal temporanjament lil sid ieħor. Dan ta’ l-aħħar għandu jħallas parti mid-dritt għall-irmiġġ fi proporzjon tal-perijodu ta’ validità tal-permess li jkun għad baqa’. 9. Drittijiet dwar inġenji miksurin jew ta’ periklu. Emendat: XV.2009.49. L.S.499.01 Meta bastiment żgħir jew dgħajsa jegħrqu, jew li fl-opinjoni tal-Awtorità isiru ta’ periklu għall-bastimenti jew dgħajjes l-oħra, is-sid jista’ jiġi mitlub biex iħallas id-drittijiet stabbiliti fir-regolament 32(1) tar-Regolamenti dwar il-Portijiet. F’kull każ, is-sid jew ir-rappreżentant tiegħu ikunu obbligati li jneħħu l-bastiment miksur jew id-dghajsa miksura. 10. (1) Sid li jbiegħdgħajsa li jkollha permess għalirmiġġ temporanju jista’ jitlob permess biex juża l-irmiġġ għal dgħajsa oħra li huwa jista’ jkollu. Jekk il-permess jingħata huwa jkun jista’ jirmiġġa l-bastiment żgħir jew dgħajsa fuq l-istess irmiġġ sakemm huwa jħallas id-drittijiet rilevanti għall-irmiġġ. (2) Jekk l-irmiġġ imsemmi fis-sub regolament (1) ikun jifforma parti minn pjanta ta’ l-irmiġġ approvata mill-Awtorità, is-sid ikun jista’ jirmiġġa d-dgħajsa fuq u basta jingħata permess biex jagħmel hekk mill-Awtorità u jħallas id-drittijiet rilevanti għall-irmiġġ. Il-permess ma jingħatax jekk id-dgħajsa ma tkunx ta’ l-istess kategorija ta’ dik mibjugħa.